messages: Uurides uudislugu, loo sellele ühe või kahe lausega lühikokkuvõte. Vasta eesti keeles!
  
  Tekst:
  
  Armas eesti rahvas, austatud Eesti kodanikud. Sajandite vältel on ajalugu andnud meie rahvale vähe võimalusi ise oma saatust valida. Täna seisame niisuguse võimaluse künnisel. Homme otsustavad tuhanded kodanikud rahvahääletusel, kas Eestist saab Euroopa Liidu liikmesriik. See on iseseisva Eesti vabariigi senise ajaloo kaalukamaid valikuid. Seetõttu on mõistetav, et otsuse langetab rahvas kõrgeima võimu kandjana. Rahvahääletus toimub teist korda pärast iseseisvuse taastamist. Eelmisel korral 1992. aastal kiitis valijate ülekaalukas enamus heaks uue põhiseaduse. Nüüd peame otsustama, kas täiendada Eesti vabariigi põhiseadust nii, et Eesti saaks kuuluda Euroopa liitu. Homne valik määrab meie tulevase arengutee. Kui valijate enamus ütleb homme jah siis läheme edasi stabiilset tõusuteed. See viib meid järgmisel aastal esimesel mail maailma suurima riikide ühenduse ja rikkaima ühisturu täis liikmeks. Kui rahvahääletusel jääb peale ei siis seisame uudse olukorra ees, mida pole kogenud veel ükski sama teed käinud riik. See tähendaks olulisi muutusi Eesti sise ja välispoliitikas ning uute suundade kiiret otsimist. Täna õhtuks peaksid olema esitatud kõik väited Euroopa liidu poolt ja vastu. Arutleme nendest olulisemate üle veel kord üheskoos. Senise arutelu keskne teema on olnud Eesti iseseisvus. Euroopa liidus Eesti iseseisvus ei kao, vaid omandab uue mõõtme. Hakkame ju iseseisva liikmesriigi kodanikena osalema otsuste tegemisel, mis mõjutavad ka teiste Euroopa rahvaste elu. Ka siis, kui jääme Euroopa liidust välja. Peame arvestama oma elu korraldamisel Euroopa Liidu seadusi sest seda nõuab meie assotsiatsioonileping. Sellest lahtiütlemine aga ähvardas Eestit üksijäämise ja isolatsiooniga. Siin Läänemere idakaldal oleks seda küll vastutustundetu soovida. Küsigem kummal juhul on meie ise olemine kindlam, kas osaledes liikmesriigina kõigi tähtsate küsimuste otsustamisel või korraldades oma elu meie osaluseta tehtud otsuste järgi? Vastasin kõhklemata, et veerandsaja riigi seas võrdsena Euroopa Liidu tulevikku kujundavate otsuste vastuvõtmisel. Keegi võib ju väita, et NATO annab piisavad tagatised meie iseseisvusele ja julgeolekule. Väikeriigi stabiilsus ja julgeolek ei vaja siiski ainult turvatagatisi võimaliku sõjalise ründe vastu. Tänases avatud ja põimunud maailmas võivad riikide julgeolekut mõjutada hoopis uued, märksa raskemini tõrjutavad ohud. Neile saavad riigid edukalt vastu seista ainult koostööd tehes. Euroopa liidus olles on Eestil hoopis rohkem võimalusi tõrjuda tänapäeva julgeolekuohte. Normaalseks eluks ja inimeste elujärje tõusuks vajaliku stabiilsuse loob majandusareng. Euroopa liidus avanevad Eesti kaupadele uued turud, see aga paisutab eksporti ning lisab ettevõtetes uusi töökohti. Kui inimestel jätkub tööd ja nad saavad paremat palka, tunnevad nad end turvalisemalt. Majanduse ja elanike jõukuse kasv suurendab omakorda riigi maksutulusid ning see lubab tõsta ka pensione ja toetusi. Eesti areng viimastel aastatel on olnud kiire suuresti tänu välisinvesteeringutele ja usalduse tõusule meie riigi vastu. Usaldus tugines teadmisele, et Eesti on valinud stabiilse arengutee ja soovib saada Euroopa Liidu liikmeks. Lisaks on hulgaliselt välisraha tulnud Euroopa Liidult toetustena, mis liitumise järel mitmekordistuvad. Raske on ette kujutada, kuidas me suudaksime ilma nende toetusteta parandada ja ehitada teid, tõhustada keskkonnakaitset, edendada maaelu, tuua Eestimaa asulatesse puhta joogivee või lahendada muid okupatsiooni aastatest päranduseks saadud probleeme. Pole ühtki mõistlikku seletust, miks peaksime käituma hoolimatult oma järeltulijate suhtes, kes võiksid elada Euroopa Liidu rahvastega võrreldavates tingimustes. Just lastele ja lastelastele tulekski mõelda, kaaludes, missugune on Eesti jaoks parim valik. Kui vanem põlvkond ehk ei saa osa kõigist ühisEuroopas loodavatest hüvedest siis nemad kindlasti.
messages: user
messages: President Arnold Rüütli pöördumine rahva poole eurohääletuse eel Eesti Raadio uudistesaates 22.00.
messages: assistant